CELEX: 22014D0215
Language: sk
Date: 2014-10-24 00:00:00
Title: Rozhodnutie Spoločného výboru EHP č. 215/2014 z 24. októbra 2014, ktorým sa mení príloha II (Technické predpisy, normy, skúšky a certifikácia) k Dohode o EHP [2015/1439]

3.9.2015   
            
            
               SK
            
            
               Úradný vestník Európskej únie
            
            
               L 230/12
            
         ROZHODNUTIE SPOLOČNÉHO VÝBORU EHP
   č. 215/2014
   z 24. októbra 2014,
   ktorým sa mení príloha II (Technické predpisy, normy, skúšky a certifikácia) k Dohode o EHP [2015/1439]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Komisie (EÚ) č. 202/2014 z 3. marca 2014, ktorým sa mení nariadenie (EÚ) č. 10/2011 o plastových materiáloch a predmetoch určených na styk s potravinami (1), sa má začleniť do Dohody o EHP.
            
         
               (2)
            
            
               Nariadenie Komisie (EÚ) č. 212/2014 zo 6. marca 2014, ktorým sa mení nariadenie (ES) č. 1881/2006, pokiaľ ide o maximálne hodnoty obsahu kontaminantu citrinín v potravinových doplnkoch na báze ryže fermentovanej červenými kvasinkami Monascus purpureus
                   (2), sa má začleniť do Dohody o EHP.
            
         
               (3)
            
            
               Nariadenie Komisie (EÚ) č. 246/2014 z 13. marca 2014, ktorým sa mení príloha I k nariadeniu Európskeho parlamentu a Rady (ES) č. 1334/2008, pokiaľ ide o vyňatie zo zoznamu Únie určitých aromatických látok (3), sa má začleniť do Dohody o EHP.
            
         
               (4)
            
            
               Nariadenie Komisie (EÚ) č. 298/2014 z 21. marca 2014, ktorým sa mení príloha II k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o dihydrogéndifosforečnan horečnatý na použitie ako kypriacej látky a regulátora kyslosti (4), sa má začleniť do Dohody o EHP.
            
         
               (5)
            
            
               Toto rozhodnutie sa týka právnych predpisov o potravinách. Právne predpisy o potravinách sa neuplatňujú na Lichtenštajnsko, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v úvode ku kapitole XII prílohy II k Dohode o EHP. Toto rozhodnutie sa preto neuplatňuje na Lichtenštajnsko.
            
         
               (6)
            
            
               Príloha II k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Kapitola XII prílohy II k Dohode o EHP sa mení takto:
   
               1.
            
            
               V bode 54zzzz [nariadenie Komisie (ES) č. 1881/2006] sa dopĺňa táto zarážka:
               
                           „—
                        
                        
                           
                              32014 R 0212: nariadenie Komisie (EÚ) č. 212/2014 zo 6. marca 2014 (Ú. v. EÚ L 67, 7.3.2014, s. 3).“
                        
                     
         
               2.
            
            
               V bode 54zzzzr [nariadenie Európskeho parlamentu a Rady (ES) č. 1333/2008] a v bode 69 [nariadenie Komisie (EÚ) č. 231/2012] sa dopĺňa táto zarážka:
               
                           „—
                        
                        
                           
                              32014 R 0298: nariadenie Komisie (EÚ) č. 298/2014 z 21. marca 2014 (Ú. v. EÚ L 89, 25.3.2014, s. 36).“
                        
                     
         
               3.
            
            
               V bode 54zzzzs [nariadenie Európskeho parlamentu a Rady (ES) č. 1334/2008] sa dopĺňa táto zarážka:
               
                           „—
                        
                        
                           
                              32014 R 0246: nariadenie Komisie (EÚ) č. 246/2014 z 13. marca 2014 (Ú. v. EÚ L 74, 14.3.2014, s. 58).“
                        
                     
         
               4.
            
            
               V bode 55 [nariadenie Komisie (EÚ) č. 10/2011] sa dopĺňa táto zarážka:
               
                           „—
                        
                        
                           
                              32014 R 0202: nariadenie Komisie (EÚ) č. 202/2014 z 3. marca 2014 (Ú. v. EÚ L 62, 4.3.2014, s. 13).“
                        
                     
         Článok 2
   Znenie nariadení (EÚ) č. 202/2014, (EÚ) č. 212/2014, (EÚ) č. 246/2014 a (EÚ) č. 298/2014 v islandskom a v nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 1. novembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 24. októbra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 62, 4.3.2014, s. 13.
   
      (2)  Ú. v. EÚ L 67, 7.3.2014, s. 3.
   
      (3)  Ú. v. EÚ L 74, 14.3.2014, s. 58.
   
      (4)  Ú. v. EÚ L 89, 25.3.2014, s. 36.
   
      (5)  Ústavné požiadavky neboli oznámené.